b'\n_START_ARTICLE_\nJuhan Vilms\n_START_PARAGRAPH_\nJuhan Vilms (22. september 1893 Kabala vald, Viljandimaa \xe2\x80\x93 22. veebruar 1952 Buenos Aires) oli eesti arst ja eugeenik.\n_START_SECTION_\nElulugu\n_START_PARAGRAPH_\nJuhan Vilms l\xc3\xb5petas Tartu Reaalkooli ja \xc3\xb5ppis aastatel 1914\xe2\x80\x931917 Tartu \xc3\x9clikooli arstiteaduskonnas, l\xc3\xb5petas aastal 1919 Tomski \xc3\x9clikooli. Alates 1926. aastast praktiseeris naha- ja suguhaiguste arstina Tallinnas._NEWLINE_Vilms oli Riigikogu IV koosseisu liige. Ta kuulus T\xc3\xb6\xc3\xb6erakonda, kuid astus sealt 1930. aastal v\xc3\xa4lja, tuues p\xc3\xb5hjenduseks, et erakonna juht Otto Strandman ei teostanud riigivanemana T\xc3\xb6\xc3\xb6erakonna p\xc3\xb5him\xc3\xb5tteid. 1931. aastal asutas Vilms koos oma toetajatega erakonna Rahvuslik T\xc3\xb6\xc3\xb6koondus. Ta oli ka \xc3\xbcks \xc3\xbchingu Radikaal asutajatest._NEWLINE_Alates 1922. aastast oli Vilms karskusliidu liige ja aastatel 1925-1926 selle juhatuse esimees. Aastatel 1930-1932 oli ta Tallinna linnavolikogu liige._NEWLINE_1944. aastal lahkus Vilms Rootsi ja elas hiljem Argentinas, kus 1952. aastal suri.\n_START_SECTION_\nIsiklikku\n_START_PARAGRAPH_\nTa oli J\xc3\xbcri Vilmsi noorem vend.'